Spierwit van die sneeu – kyk dié foto’s! | Netwerk24
Deur Nadine Ramongane 20 Julie 2019 14:52
Die Strydom-gesin geniet die sneeu op hul plaas, sowat 15 km buite Uniondale. Foto: Verskaf
Terwyl die land bibber van die koue weens dalende temperature, is inwoners van Uniondale in die Wes-Kaap verheug oor die sneeu wat Saterdag hier geval het.
Ricardo Classen, van die Uniondale-toerismekantoor, sê hoewel dit ysig koud is, is die sneeu enige tyd welkom.
“Dit is nie ’n daaglikse verskynsel nie, maar beslis ’n lekkerte. Ons het verlede jaar in September ook sneeu ervaar.
“My foon hou nie op lui nie. Mense so ver as George, Knysna en Port Elizabeth het hierheen gery om die sneeu te kom kyk,” het Classen Saterdag gesê.
Lienka Strydom van Uniondale geniet die sneeu.Foto: Verskaf
Volgens Bransby Bulo van die Suid-Afrikaanse Weerdiens kan koue weer vir die res van die naweek verwag word.
In die Wes-Kaap kan daar ligte sneeustorms in Outeniqualand en die Swartberge verwag word en baie koue weer.
“Daar kan ook sneeu oor die hoër pieke in die Noord- en Oos-Kaap verwag word.”
Sneeu op die Outeniquaberge by George.Foto: Verskaf
Die res van die land kan regmaak vir koue weer, hoewel geen reën verwag word nie.
Bulo meen die koue weer is normaal vir dié tyd van die jaar.
“In sommige dele van die land word uiterse koue weer ervaar, maar dit is winter, so wat anders kan 'n mens verwag?” het Bulo gesê.
Sneeu het in Uniondale en verskeie ander plekke in die Wes-Kaap geval. Foto: Verskaf
Twitter-gebruikers het foto’s gedeel van die sneeu in die Outeniquaberge naby George, in die Swartberge en in Uniondale.
A cosy white blanket of snow Hoogstedrift in die #Uniondale_district #Uniondale @SAWeatherServic @sawx_sa_weather @eNCAWeather @eNCA @venter_annette @debeer_anika @Agri_EC @AlgoaFMNews @maroelamedia @Netwerk24 @SABCNewsOnline @landbou @zarsg @YouMagazine @TheSAnews @JoelGuy_ pic.twitter.com/3wLpwutlVX
'n Wit #sneeu kombers bedek Hoogstedrift in die #Uniondale_omgewing #Uniondale @SAWeatherServic @sawx_sa_weather @eNCAWeather @eNCA @venter_annette @debeer_anika @Agri_EC @AlgoaFMNews @maroelamedia @Netwerk24 @SABCNewsOnline @landbou @zarsg @huisgenoot @TheSAnews pic.twitter.com/ecZ4IKvuVh
Meer oor: Reënval | Sneeu